[{"text_idx": "#000004", "text": "Banc Data SAIL wedi\u2019i feincnodi yn erbyn platfformau ymchwil data iechyd ewropeaidd"}, {"text_idx": "#000005", "text": "Mae pandemig Covid-19 wedi dwysa\u0301u ymdrechion i leihau\u2019r rhwystrau i ddod a\u0302 data iechyd aml-genedl, aml-sefydliadol, ynghyd at ddibenion ymchwil gofal iechyd."}, {"text_idx": "#000006", "text": "Mae\u2019r rhwystrau hyn yn cynnwys amrywiadau o ran fframweithiau llywodraethu a rheoleiddio, safonau cofnodi data ac ansawdd data a heriau sy\u2019n gysylltiedig a\u0302 gallu systemau i ryngweithredu. Mae COVID-19 wedi cyflymu awydd yn y gymuned ymchwil a gwyddonol i symud y tu hwnt i ymagweddau traddodiadol at ymchwil data iechyd lle mae pawb yn gweithio mewn \u2018seilos\u2019."}, {"text_idx": "#000007", "text": "Tua diwedd 2020, bu\u2019r Health Data Hub,, sefydliad yn Ffrainc a gre\u0308wyd yn 2019 i ddod a\u0302 data, offer a phlatfformau ynghyd i wella iechyd dinasyddion, yn cynnal astudiaeth feincnodi o sefydliadau tebyg. Nod yr astudiaeth oedd rhannu gwybodaeth ac arfer gorau, gwella safonau a meithrin cydweithrediad yn y dyfodol at ddiben gwelliannau iechyd cyhoeddus ar draws Ewrop. Mae\u2019r gwaith hwn yn rhan o fenter Lle Data Iechyd Ewrop y Comisiwn Ewropeaidd sy\u2019n hyrwyddo cyfnewid Cofnodion Iechyd Electronig at ddiben ymchwil ddiogel a mynediad atynt."}, {"text_idx": "#000008", "text": "Roedd yr ymarfer meincnodi yn cynnwys 17 o sefydliadau o 11 o wledydd. Roedd gan Fanc Data SAIL ro\u0302l flaenllaw yn yr ymarfer hwn, ynghyd a\u0302 10 sefydliad arall sy\u2019n gyfrifol am \u2018gynnal a chymeradwyo mynediad i ddata iechyd.\u2019 Gwnaed cymariaethau ar draws gweithgareddau gweithredol, ariannol ac ymgysylltu a\u0302\u2019r cyhoedd."}, {"text_idx": "#000010", "text": "Wedi\u2019i feincnodi yn erbyn meini prawf cynnwys y cyhoedd, tynnwyd sylw hefyd at arbenigedd Banc Data SAIL ym maes ymgysylltu a\u0302\u2019r cyhoedd ei bersone\u0301l a\u2019i ymdrechion dros dryloywder cyhoeddus, cynnwys lleisiau\u2019r cyhoedd wrth reoli mynediad at ddata SAIL a\u2019r \u2018panel defnyddwyr\u2019 a sefydlwyd i helpu i ddatblygu syniadau ymchwil."}, {"text_idx": "#000013", "text": "Y gobaith yw y bydd y gwaith dadansoddi meincnodi hwn yn golygu y gellir defnyddio arfer gorau Ewropeaidd a rhyngwladol i ddatblygu ecosystem data iechyd sydd o fudd i ddinasyddion yn fyd-eang."}]